钦定古今图书集成/明伦汇编/氏族典/第315卷 > 《廖用贤尚友录》 > 荆嗣
## 钦定古今图书集成/明伦汇编/氏族典/第315卷 > 《廖用贤尚友录》 > 荆嗣

按《宋史荆罕儒传》：“罕儒兄延福，延福孙嗣，乾德初，应
募为控鹤卒，从李继勋讨河东，多所斩馘。从太祖征
太原，率先陷阵。召见，补御龙直。太平兴国初，三迁至
天武军校，从征幽州，隶殿前崔翰，斩三十级，补龙猛
副指挥使。雍熙三年，从田重进、谭延美率师入辽境，
与辽人战，屡败之。师还，太宗引见便殿，重进言其有”
劳，补本军都虞候，迁本军都指挥使、领澄州刺史。至
道二年，加御前忠佐马步军头，屯定州。咸平三年，加
领本州团练使，出为郎山路都巡检使。五年，真拜蔡
州团练使、赵州部署。逾年，徙沧州。景德初，历郓州、凤
翔、永兴部署。车驾幸亳州，留为旧城内同都巡检使。
大中祥符七年，改虢州防御使、邠州环庆副部署，卒。